Държавен вестник, бр. 3, 2011 г., стр. 99

БРОЙ  3	
Д Ъ Р Ж А В Е Н  В Е С Т Н И К 	
СТР.  99  
МИНИСТЕРСТВО 
НА ОТБРАНАТА
НАРЕДБА № H-33 
от 9 декември 2010 г.
за реда за изготвяне на Регистър за отчитане 
на служебните дела и начина на определяне 
на уникалните инвентарни номера на слу-
жебните дела
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат редът за 
изготвяне на Регистър за отчитане на слу-
жебните дела и начинът на определяне на 
уникалните инвентарни номера на служеб-
ните дела на военнослужещите в Министер-
ството на отбраната, в структурите на пряко 
подчинение на министъра на отбраната и в 
Българската армия.
Чл. 2. Ръководителите на съответната 
административна структура, командващите/
командирите/началниците на командвания 
(щабове) и на самостоятелни военни форми-
рования от Българската армия организират 
процеса на водене на Регистъра за отчитане 
на служебните дела и определянето на уни-
калните инвентарни номера на служебните 
дела на военнослужещите.
Чл. 3. Воденето на Регистъра за отчитане 
на служебните дела и определяне на уни-
калните инвентарни номера на служебните 
дела на военнослужещите се осъществява от 
определени длъжностни лица от структурите 
на човешките ресурси (личен състав).
Чл. 4. Длъжностните лица по чл. 3 из-
пълняват функционалните си задължения в 
помещения, предназначени за самостоятелна 
работа (картотеки), или в общи помещения 
за работа с изпълняващи други дейности 
служители.
Г л а в а  в т о р а
РЕГИСТЪР ЗА ОТЧИТАНЕ НА СЛУЖЕБ-
НИТЕ ДЕЛА НА ВОЕННОСЛУЖЕЩИТЕ
Раздел I
Предназначение и водене на Регистъра за 
отчитане на служебните дела
Чл. 5. В Регистъра за отчитане на слу-
жебните дела на военнослужещите се водят 
уникалните инвентарни номера на служебните 
дела на военнослужещите.
Чл. 6. Регистърът за отчитане на служебните 
дела на военнослужещите се води ръчно след 
получаване на уникален номер на служебното 
дело от „Автоматизираната система за упра-
вление на човешките ресурси“.
Чл. 7. (1) Регистрите за отчитане на слу-
жебните дела се водят поотделно за всяка 
категория военнослужещи – офицери, офи-
церски кандидати, сержанти (старшини) и 
войници (матроси).
(2) Регистърът за отчитане на служебните 
дела се извежда в регистратурата на военното 
формирование/структура.
(3) Регистърът за отчитане на служебните 
дела се съхранява от определени длъжностни 
лица от структурите на човешките ресурси 
(личен състав) съгласно Закона за защита на 
личните данни.
Раздел II
Определяне на уникалните инвентарни номе-
ра на служебните дела на военнослужещите
Чл. 8. (1) В „Персоналния лист (АСК)“ от 
„Автоматизираната система за управление 
на човешките ресурси“ всеки военнослужещ 
получава номер на служебното си дело.
(2) Номерът, генериран от „Автоматизи-
раната система за управление на човешките 
ресурси“, се явява уникален инвентарен 
номер на служебното дело на съответния 
военнослужещ.
Чл. 9. Определените длъжностни лица по 
чл. 3 при работата си в „Автоматизираната 
система за управление на човешките ресурси“ 
спазват изискванията, регламентирани в Ин-
струкция № И-1 от 17.01.2003 г. на министъра 
на отбраната за защита на информацията в 
„Автоматизираната система за управление на 
човешките ресурси“.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 1. В шестмесечен срок след годишното 
разместване през 2011 г. служебните дела в 
Министерството на отбраната, командването 
(щабовете), самостоятелните военни форми-
рования и структурите на пряко подчинение 
на министъра на отбраната се завеждат в 
Регистър за отчитане на служебните дела на 
военнослужещите.
§ 2. Наредбата се издава на основание 
чл. 156, ал. 4 от Правилника за прилагане 
на Закона за отбраната и въоръжените сили 
на Република България, приет с ПМС № 46 
от 2010 г. (обн., ДВ, бр. 25 от 2010 г.; изм., 
бр. 63 от 2010 г.).
§ 3. За отчитане на служебните дела във 
службите „Военна полиция“ и „Военна инфор-
мация“ се създават и водят отделни регистри 
от този на военнослужещите от Въоръжените 
сили.
За министър: В. Радев
10689